Alerxa

L'alerxa (αλλεργία del gr. otru trabayu, reaición estraña) ye una respuesta de defensa esaxerada del organismu cuando entra en contautu con determinaes sustancies que remanecen del esterior o que'l organismu identifica como "agresives". Estes sustancies capaces de provocar una reaición alérxica conócense como sustancies alerxéniques o alérxenos.

La especialidá médica qu'estudia les enfermedaes venceyaes con procesos alérxicos ye la alergoloxía. L'alergoloxía ta pervenceyada cola inmunoloxía, la dermatoloxía y la neumoloxía, yá que nos procesos alérxicos intervién el sistema inmunolóxicu, y les sos manifestaciones apaecen davezu na piel y nel aparatu respiratoriu.

Nun ha de se tracamudar l'alerxa a alimentos cola intolerancia a los alimentos, que ye la incapacidá de consumir ciertos alimentos o nutrientes ensin sufrir efeutos alversos sobre la salú. Los efeutos puen ser más o menos rápidos sobre la salú. La intolerancia a los alimentos destremase de les alerxes en qu'estes últimes provoquen una respuesta del sistema inmune, activando la Inmunoglobulina E (IgE); y les intolerancies non.

 Menes d'alerxa 
 Alerxa a alimentos
 Alerxa al polen
 Alerxa a los ácaros del polvu
 Alerxa a les picadures de ciertos inseutos (por exemplu: abeya)
 Alerxa a los animales

 Ver tamién 
 Alerxa a alimentos
 Intolerancia a los alimentos
 Anafilaxa
 Asma
 Atopia
 Síndrome Químicu Múltiple (SQM)
 Urticaria

 Referencies 

 Enllaces esternos 
 Alergoloxía (Noticies y información al rodiu de les alerxes)
 Más información sobre l'Alerxa

Categoría:enfermedaes